Մասիս ին աներեւութացման դժբախտութեամբը, Թուրքիոյ հայոց մտքին գերագոյն վարիչը Արեւելք ը կը ներկայանար, Բիւզանդ Քէչեանէն ներշնչեալ։ Երիտասարդ եւ հանրածանօթ հրապարակագիրը, թէեւ Արեւելք ին 1884էն ի վեր կ՚աշխատակցէր իբր «գլխաւոր խմբագիր», բայց վարչական մարմնի մը անտանելի հսկողութիւնը իր մտքին վրայ կը ծանրանար միշտ, սակայն 1890 ամի փետրուարին՝ Արեւելքի վարչական մարմնին կրած փոփոխութիւններովը, «գլխաւոր խմբագիրն» ալ հետզհետէ դէպի անկախութիւն կը դիմէր, մինչեւ որ նախ—էջին բացարձակօրէն տիրապետեց. երկրորդ եւ երրորդ երեսները թէեւ իրենց անկախութիւնը պահել կը նկրտէին, բայց Քէչեանի ազդեցութիւնը թերթին ամբողջութեանը մէջ կը սողոսկէր։